Հայաստանի սամբոյի ֆեդերացիան դժգոհ է մարզաձեւի նկատմամբ պետության վերաբերմունքից: Խնդրի մասին այսօր՝ մայիսի 23-ին, լրագրողների հետ հանդիպման ժամանակ խոսեց ֆեդերացիայի նոր նախագահ Միքայել Հայրապետյանը: Նա նշեց, որ միջազգային մրցաշարերից իրենք մշտապես վերադառնում են մեդալներով, սակայն ի տարբերություն օլիմպիական մարզաձեւերով զբաղվող հայ մարզիկների, սամբիստները հաճախ ֆինանսական խնդիրներ են ունենում: